
הנדון: מענה לפנייתך מיום  24/05/2022

בפנייתך הנך מבקשת לקבל את הנתונים הבאים: 
1. מבין החייבים אשר הוטלה עליהם מגבלה ביחס לרישיון נהיגה נכון לסוף שנת 2021, שיעור החייבים אשר הוטלו עליהם מגבלות נוספות הקיימות בסעיף 69ד' לחוק ההוצאה לפועל, התשכ"ז עומד על 99%. ראוי לציין, כי ההגבלה על רישיון נהיגה בוטלה בתאריך 15 לפברואר 2022 וממועד זה לא ניתן יותר להטיל הגבלה זו. 
1. הזמן הממוצע בין הטלת הגבלת רישיון הנהיגה עד שהחייב שילם את החוב/ התיק שלו נסגר לא נבדק על ידנו. מאחר ולא ניתן לבודד את השפעת ההגבלה זו בלבד.
1. ההגבלה ניתנת על החזקת רישיון נהיגה ללא קשר אם החייב מחזיק ברכב. המידע אם החייב מחזיק ברכב לא קיים במערכות ההוצאה לפועל אלא אם הזוכה ביקש הטלת עיקול על רכב. 
1. יובהר כי במערכות ההוצאה לפועל אין מידע על החייבים למעט תעודת הזהות שלהם, לפיכך, אחת ל-5 שנים עורכת הרשות הצלבה עם נתונים של המל"ל לצורך בניית פרופיל של החייבים, הפעם האחרונה בה נעשתה הצלבה זו היתה בשנת 2018 ובעקבותיו פורסם מחקר בשנת 2019 על היבטים בפרופיל החייב במערכת ההוצאה לפועל. להלן הקישור: 
https://www.gov.il/he/departments/publications/reports/debtor-profile-report-2019
1. כל הנתונים משנת 2018-2022. המידע על הגבלות מפורסם מידי שנה בדוחות השנתיים של רשות האכיפה והגבייה.  מצרפת את הקישור לאתר של הרשות:
https://www.gov.il/he/departments/topics/research-and-knowledge/govil-landing-page
 תחת פרסומים, תוכלי למצוא את הדוח השנתי ובפרק החלטות יש מידע על הגבלות. 

בברכה,

יולנדה גולן
ממונה על העמדת מידע לציבור
                                                      האגף לתכנון מחקר וקשרי חוץ

